# Itziar Gurrutxaga

Itziar Gurrutxaga Bengoetxea (Elgoibar, Gipuzkoa, 1977ko apirilaren 4a) euskal futbolari ohia da. Erdilari postuan jokatzen zuen. Athletic Clubarekin lau Superliga irabazi zituen 2003, 2004, 2005 eta 2007an.

## Ibilbidea

Elgoibarreko taldean hasi zen futbolean jolasten 1993an, 16 urterekin. 1999an Eibartarrak taldera pasa zen.
Athleticen emakume taldea 2002-03 denboraldian sortu zen, Leioa Futbol Taldeagaz batu zenean. Leioa Taldea bi urte lehenago sortua zen, 2000 urtean, lehenago Sondikako taldean aritzen zen jokalari batzuek klub berria sortu zutenean. Azkenean Sondikako jokalari gehienak talde berrira pasa ziren, eta hori izan zan lehenengo Athletic haren oinarria, hainbat fitxaketa egin baziren ere. Eta horietako bat izan zen Itziar Gurrutxaga.
Leioa taldeak ia partidu guztiak irabaziz zituen. Azken mailatik abiatuta nahiko izan ziren bi denboraldi gorengo mailara heltzeko. Eta ez hori bakarrik,azken urte horretan Superligan, jokatzeko aukera eskuratu zuten, eta Athleticek, ikusitakoarekin txundituta zegoena, talde biak batzeko eskaintza bat luzatu zien. Eta Leioak onartu zuen.
2002ko urriaren 6an debutatu zuen Itziar Gurrutxagak Athleticekin, 25 urterekin.
Ez zen bukatu hor bolada ona eta Superligako lehen denboraldi hartan txapeldun geratu ziren. Gainera, partida bi San Mamesen bertan jokatu zituzten, eta horietako azkenekoan, liga eskuratu zutenenean, bete-beteta egon zen estadioa. Ezin zen gehiago eskatu, behe-behe mailatik superligako txapeldunak izatera pasa ziren ia partida guztiak irabazita. Amets betean bizi zituzten urte haiek.
Geroago, beste hiru urtean jarraian irabazi zuten Superliga. Hala ere, emaitzak ez ziren hasierako denboraldian bezain ikusgarriak; lehen urteko gol festak ohikoak izan ziren, hurrengo bi urteetan berriro irabazi zuten baina nagusitasuna ez zen erabatekoa izan.
Guztira Athleticen 6 denboraldi egin zituen, 173 partida eta 30 gol.

## Talde ibilbidea

* Elgoibar (1993-1999)
* Eibartarrak (1999-2002)
* Athletic Club (2002-2008)

### Palmaresa

* 2002-03ko Superliga
* 2003-04ko Superliga
* 2004-05ko Superliga
* 2006-07ko Superliga

### Estatistikak

| Equipo | Cat. | Año | Liga | Liga | Copa | Copa | UEFA Womens Champions League | UEFA Womens Champions League |
| Equipo | Cat. | Año | Part. | Goles | Part. | Goles | Part. | Goles |
| Athletic Club | 1ª | 2007-08 | 24 | 3 | 2 | 1 | 2 | 0 |
| Athletic Club | 1ª | 2006-07 | 26 | 6 | 2 | 0 | - | - |
| Athletic Club | 1ª | 2005-06 | 25 | 7 | 2 | 0 | 3 | 1 |
| Athletic Club | 1ª | 2004-05 | 19 | 4 | 2 | 0 | 5 | 0 |
| Athletic Club | 1ª | 2003-04 | 24 | 3 | 1 | 0 | 2 | 0 |
| Athletic Club | 1ª | 2002-03 | 22 | 5 | 2 | 0 | - | - |
| Eibartarrak | - | 2001-02 | - | - | - | - | - | - |
| Eibartarrak | - | 2000-01 | - | - | - | - | - | - |
| Eibartarrak | - | 1999-00 | - | - | - | - | - | - |
| Elgoibar | - | 1998-99 | - | - | - | - | - | - |
| Elgoibar | - | 1997-98 | - | - | - | - | - | - |
| Elgoibar | - | 1996-97 | - | - | - | - | - | - |
| Elgoibar | - | 1995-96 | - | - | - | - | - | - |
| Elgoibar | - | 1994-95 | - | - | - | - | - | - |
| Elgoibar | - | 1993-94 | - | - | - | - | - | |

## Erreferentziak

* 1 2 3 «Itziar Gurrutxaga | Jokalaria: Erdilaria | Athletic Clubeko Webgune Ofiziala» www.athletic-club.eus (Noiz kontsultatua: 2021-03-31).
* 1 2 3 Brea, Unai. (2005-04-01). «Iraia Iturregi eta Irantzu Castillo: "Oraindik gizon mundua da hau"» Gaztezulo (Noiz kontsultatua: 2021-03-23).

## Ikus, gainera

* Elixabete Capa
* Irantzu Castrillo
* Eba Ferreira Martínez
* Izaskun Gaztelu
* Julene Guarrotxena
* Elixabet Ibarra
* Iraia Iturregi
* Aitziber Juaristi
* Uguzne Mezo
* Nerea Onaindia
* Arrate Orueta
* Lorena Sanchez
* Leire Zabala

## Kanpo estekak

* Itziar Gurrutxaga Bengoetxea Fitxa Athleticen webgunean.
* UEFA Women's Champions League 03/04] J1 I Athletic Club 2 - SV Neulengbach 0 I LABURPENA. Youtube
* Datuak: Q3804584